**FAQ om alderskriteriet**

**Hvordan bliver processen for ændring af hjemmeværnsloven?**

Behandlingen af lovændringen om alderskriteriet forventes behandlet til efteråret 2020. Det er forventningen, at en ny lov kan godkendes umiddelbart herefter.

**Hvilke kriterier vurderes befalingsmænd på, når alderskriteriet er suspenderet?**

Befalingsmænd vurderes bl.a. på samme krav om egnethed for tjeneste i Hjemmeværnet, som alle øvrige frivillige vurderes på, og samtidig er der krav om uddannelse og kompetencer til funktionen.

**Hvem står for vurderingen?**

Underafdelingschefen har en vigtig rolle i vurderingen, ligesom det er på andre områder. Men distrikter, Marinehjemmeværnet og Flyverhjemmeværnet har også en rolle.

**Hvornår får vi som myndighed mere at vide?**

Vi kommunikerer løbende, når der sker nyt i processen.

**Hvad skal jeg gøre, hvis jeg har mistet min grad pga. alderskriteriet?**

Du skal afvente udgivelsen af et nyt bestemmelsesgrundlag.

**Hvad betyder det for nuværende eller kommende befalingsmænd og kompagnichefer, som fylder 60, 61 og 62 år fra dags dato og frem til udgivelsen af den opdaterede bestemmelse?**

De kan efter en konkret vurdering forblive som befalingsmænd/eller udnævnes som planlagt i stillinger, såfremt de selv og underafdelingschefen fortsat ønsker dette.

Er der tale om nuværende underafdelingschefer, kan de efter en konkret vurdering forblive i stillingen, såfremt de selv og distriktschefen/chefen for Marinehjemmeværnet/chefen for Flyverhjemmeværnet ønsker dette.

Er der tale om kommende underafdelingschefer, er det som nu chefen for Hjemmeværnet, som har beslutningskompetencen..

**Hvad betyder det for befalingsmænd og underafdelingschefer, som fylder 65 år fra dags dato og frem til udgivelsen af den opdaterede bestemmelse:**

De kan efter en konkret vurdering forblive som befalingsmænd i stillingen, såfremt de selv og underafdelingschefen ønsker dette.

Er der tale om underafdelingschefer kan de efter en konkret vurdering forblive i stillingen, såfremt de selv og distriktschefen/chefen for Marinehjemmeværnet/chefen for Flyverhjemmeværnet ønsker dette.

**Hvad betyder det for personer, der fra dags dato er fyldt 65 år?**

Hvis man ønsker at vende tilbage som befalingsmænd eller underafdelingschef, skal man indledningsvist afvente udgivelsen af den reviderede bestemmelse, som efter planen er klar sidst på året.